Na osnovu Zakona o zaštiti ličnih podataka Bosne i Hercegovine („Službeni glasnik BiH“,                           br.49/06, 76/11, 89/11 i 21/25), Zakona o agencijama i unutrašnjim službama za zaštitu ljudi i imovine Federacije BiH („Službene novine FBiH“ br. 78/08 i 67/13), člana 108. Zakona o odgoju i obrazovnaju u osnovnoj i srednjoj školi u Kantonu Sarajevo („Službene novine Kantona Sarajevo“, broj: 27/24), Školski odbor JU Druga gimnazija Sarajevo (u daljem tekstu: škola)

PRAVILNIK

o upotrebi sistema video-nadzora u JU Druga gimnazija Sarajevo


Član 1. (Predmet pravilnika)

Ovim pravilnikom uređuje se svrha, način i uslovi upotrebe sistema video-nadzora, obrada ličnih podataka, prava lica na koja se podaci odnose, te mjere zaštite ličnih podataka u JU Druga gimnazija Sarajevo (u daljem tekstu: škola).
         
Član 2. (Pravni osnov)

Video-nadzor se vrši u skladu sa:

- Zakonom o zaštiti ličnih podataka Bosne i Hercegovine („Službene novine BiH“, broj 12/25),
                                                                                                                                                                                                                             
- Zakonom o agencijama i unutrašnjim službama za zaštitu ljudi i imovine                                                   („Službene novine Federacije BiH“, broj 78/08 i 67/13), propisane Metodologije o sadržaju i načinu izrade  Procjene ugroženosti i Elaborata o zaštiti („Sl. Novine FBiH“, br. 73/2021).

- Odlukom o uvođenju sistema video-nadzora.

Član 3. (Svrha obrade)

Svrha obrade ličnih podataka putem video-nadzora je:

- zaštita imovine,

- sigurnost učenika, radnika, roditelja i trećih lica,

- sprečavanje nasilja i vandalizma,

- zaštita tehničke i poslovne imovine škole,

- evidentiranje sigurnosnih incidenata.

Zabranjeno je korištenje video-nadzora u svrhu nadzora radne uspješnosti radnika ili praćenja ponašanja učenika bez opravdanog sigurnosnog razloga, niti u privatne svrhe.                                                                                                           Strogo je zabranjeno audio snimanje i korištenje audio zapisa („Službene novine Federacije BiH“,                            broj 78/08 i 67/13).



Član 4. (Prostori pod nadzorom)

Video nadzor se vrši isključivo u sljedećim prostorijama:

- ulazi i izlazi

- hodnici

- stepeništa

- dvorište

- parking prostori

- prostorije od izuzetne važnosti za školu a na osnovu procjene ugroženosti i elaborata o zaštiti.

Zabranjeno je postavljanje kamera u prostorima s povećanim stepenom privatnosti kao što su;                       toaleti, svlačionice, prostorije za presvlačenje, kancelarije za razgovor sa psihologom/pedagogom.

Član 5. (Kontrolor i obrađivač)

Kontrolor ličnih podataka je:

JU Druga gimnazija Sarajevo ul. Sutjeska 1.

Stručni konsultant u postupku usklađivanja sistema video-nadzora je:

Glock-Sigurnost d.o.o. Sarajevo, ul. Muhameda ef. Pandže 199, bez prava pristupa snimcima i bez prava samostalne obrade podataka.

Škola zadržava isključivo ulogu kontrolora i nosioca odgovornosti.

Član 6. (Ovlaštena lica i pristup snimcima)

Pristup snimcima imaju isključivo:

- direktor škole,

- lice posebno ovlašteno pismenim aktom direktora.

Svaki pristup snimcima evidentira se u posebnoj evidenciji.

Član 7. (Rok čuvanja snimaka)

Snimci se čuvaju najduže 30 dana od dana nastanka, nakon čega se automatski brišu, osim ako su izdvojeni zbog incidenta, kao dokaz u postupku pred nadežnim organima.



Član 8. (Dostavljanje snimka)

Snimci se mogu dostaviti isključivo:

- sudu,

- policiji,

- tužilaštvu,

na osnovu pismenog zahtjeva nadležnog organa.

Član 9. ( Informisanje lica)

Na svim ulazima u prostor pod video-nadzorom mora biti istaknuta obavijest koja sadrži:

- oznaku/informaciju da je prostor pod video-nadzorom,

- svrhu obrade/ snimanja,

- pravni osnov,

- naziv i kontakt kontrolora,

- kontakt agencije za zaštitu ličnih podataka BiH (AZLP).

Član 10. (Prava lica)

Učenici, roditelji i radnici imaju pravo:

- zatražiti informaciju da li su snimana,

- tražiti uvid u svoje podatke i snimak koji se odnosi na njih (ako je tehnički moguće a ako ne ugrožava 
   sigurnost drugih),

- na informaciju o obradi podataka,

- na zaštitu privatnosti u skladu sa zakonom,

- podnjeti prigovor Agenciji za zaštitu ličnih podataka BiH ako smatraju da su njihova prava povrijeđena.

Član 11. (Zaštita i sigurnost podataka)

Škola je dužna osigurati:

- kontrolu pristupa sistemu,

- tehničke i organizacione mjere zaštite,

- evidenciju aktivnosti obrade.


Član 12. (Disciplinska odgovornost)

1.Svako lice koje ima ovlašten pristup sistemu video-nadzora i snimcima, a zloupotrebi pristup ili snimke, podlježe disciplinskoj odgovornosti u skladu sa:

- Zakonom o radu i internim aktima škole,

- Zakonom o zaštiti ličnih podataka BiH,

- Pravilnicima o radu.

2. Zloupotreba uključuje, ali nije ograničena na:

- neovlašteno dijeljenje snimaka trećim licima,

- korištenje snimaka u svrhe koje nisu definisane ovom odlukom i pravilnikom,

- neovlašteni pristup ili manipulacija sistemom video-nadzora.

3. Odgovornom licu može se izreći disciplinska mjera, uključujući:

- pismeno upozorenje,

- otkaz u skladu sa važećim zakonskim propisima.


4. Svaka zloupotreba koja može predstavljati krivično djelo prijavljuje se nadležnim organima.

Član 13. (Stupanje na snagu)

Ovaj pravilnik stupa na snagu danom donošenja.

U Sarajevu dana, 18.06.2026. godine
Broj: 01-1180-1/26

